Γκαμπριέλ Στρεφέτσα

Ο Γκαμπριέλ Ταντέου Στρεφέτσα Ρεμπελάτο (Gabriel Tadeu Strefezza Rebelato, 18 Απριλίου 1997), μερικές φορές γνωστός ως Εσπέτο, είναι Βραζιλιάνος επαγγελματίας ποδοσφαιριστής, ο οποίος αγωνίζεται ως πλάγιος μέσος για την Πάρμα με την μορφή δανεισμού από τον Ολυμπιακό.

 Σταδιοδρομία σε συλλόγους 

 ΣΠΑΛ 
Ο Στρεφέτσα γεννήθηκε στη Βραζιλία και είναι ιταλικής καταγωγής. Ήταν μέλος τον ακαδημιών της Κορίνθιανς για 10 χρόνια, μέχρις ότου μετακόμισε στην ιταλική ΣΠΑΛ το Δεκέμβριο του 2016. Στις 31 Μαρτίου 2017, ο Στρεφέτσα έκανε το επαγγελματικό του ντεμπούτο για την ΣΠΑΛ στη Σέρια Β, ως αλλαγή στο 79ο λεπτό της εκτός έδρας ήττας με 1-0 από την Αβελίνο. Υπέγραψε το πρώτο του επαγγελματικό συμβόλαιο με την ΣΠΑΛ στις 2 Μαΐου 2017.

 Γιούβε Στάμπια (δανεισμός) 
Στις 10 Ιουλίου 2017, ο Στρεφέτσα εντάχθηκε με μονοετή δανεισμό στη Γιούβε Στάμπια της Σέριε Γ. Στις 30 Ιουλίου, έκανε το ντεμπούτο του με την ομάδα και σκόραρε το πρώτο του επαγγελματικό γκολ στο 47ο λεπτό, στην εντός έδρας νίκη με 3-1 επί της Μπασάνο Βίρτους, στον πρώτο γύρο του Κυπέλλου Ιταλίας. Στις 23 Σεπτεμβρίου, έκανε το ντεμπούτο του στην Σέριε Γ για τη Γιούβε Στάμπια, στην εκτός έδρας νίκη με 2-1 επί της Παγκανέζε.

 Κρεμονέζε (δανεισμός) 
Στις 10 Ιουλίου 2018, ο Στρεφέτσα εντάχθηκε με δανεισμό στην Κρεμονέζε της Σέριε Β, με την επιλογή αγοράς. Στις 5 Αυγούστου, έκανε το ντεμπούτο του για την ομάδα, ως αλλαγή στο 66ο λεπτό της ήττας στα πέναλτι με 4-2, έπειτα από την ισοπαλία με 2-2 εναντίον της Πίζα στον δεύτερο γύρο του Κυπέλλου Ιταλίας. Στις 31 Αυγούστου, έκανε το ντεμπούτο του στη Σέριε Β, ως αλλαγή στο 64ο λεπτό και στο ίδιο λεπτό σκόραρε το πρώτο του γκολ για την ομάδα. Στις 23 Σεπτεμβρίου, έπαιξε το πρώτο του παιχνίδι ως βασικός για την Κρεμονέζε, στην ισοπαλία με 1-1 εναντίον της Πάντοβα. Ο Στρεφέτσα ολοκλήρωσε το δανεισμό του στην Κρεμονέζε με 24 εμφανίσεις και 1 γκολ.

 Λέτσε 
Στις 12 Αυγούστου 2021, ο Στρεφέτσα μετακόμισε στη Λέτσε με μόνιμη μεταγραφή. Ήταν ένας από τους βασικούς παίκτες στη σεζόν 2021-22 της Σέρια Β, συμβάλλοντας με 14 γκολ στην επιτυχημένη σεζόν της Λέτσε, που στέφθηκε πρωταθλήτρια και κέρδισε τον προβιβασμό στην Σέριε Α.

 Κόμο 
Στις 29 Ιανουαρίου 2024, ο Στρεφέτσα εντάχθηκε με δανεισμό 41 εβδομάδων στην Κόμο, με υποχρεωτική μεταγραφή στο τέλος της σεζόν.

 Ολυμπιακός 
Στις 31 Ιουλίου του 2025, ο Στρεφέτσα ανακοινώθηκε από τον Ολυμπιακό, με το ποσό της μεταγραφής να ανέρχεται στα 8εκ. ευρώ.

 Πάρμα (δανεισμός) 
Στις 2 Φεβρουαρίου 2026, ο Στρεφέτσα επέστρεψε στην Ιταλία για λογαριασμό της Πάρμα, με την μορφή δανεισμού από τον Ολυμπιακό για τους επόμενους 6 μήνες.

 Διακρίσεις 
ΣΠΑΛ

 Σέριε Β: 2016-17

Λέτσε

 Σέριε Β: 2021-22

 Παραπομπές 

 Εξωτερικοί σύνδεσμοι 

 Προφίλ Sky Sports
 Προφίλ Serie A  Αρχειοθετημένο  Wayback Machine

Κατηγορία:Βραζιλιάνοι ποδοσφαιριστές
Κατηγορία:Μέσοι ποδοσφαιριστές
Κατηγορία:Βραζιλιάνοι ιταλικής καταγωγής
Κατηγορία:Ποδοσφαιριστές ΣΠΑΛ 2013
Κατηγορία:Ποδοσφαιριστές Σέριε Β
Κατηγορία:Ποδοσφαιριστές Σέριε Α
Κατηγορία:Βραζιλιάνοι ποδοσφαιριστές στο εξωτερικό
Κατηγορία:Ποδοσφαιριστές Γιούβε Στάμπια
Κατηγορία:Ποδοσφαιριστές Σέριε Γ
Κατηγορία:Ποδοσφαιριστές ΟΣ Κρεμονέζε
Κατηγορία:Ποδοσφαιριστές ΟΣ Λέτσε
Κατηγορία:Ποδοσφαιριστές Κάλτσιο Κόμο
Κατηγορία:Ποδοσφαιριστές Ολυμπιακού Πειραιώς
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ξένοι ποδοσφαιριστές στην Ελλάδα
Κατηγορία:Ποδοσφαιριστές Πάρμα ΦΚ